smcproject/ml-wiki-sentences huggingface dataset:
കണ്ണൂർ ജില്ലയുടെ കിഴക്കൻ മലയോരമേഖലയിൽ സ്ഥിതി ചെയ്യുന്ന ഒരു കാർഷിക ഗ്രാമപ്രദേശമാണ് പേരാവൂർ.
1962-ലാണ് പേരാവൂർ പഞ്ചായത്ത് നിലവിൽ വന്നത്.
ഇപ്പോഴത്തെ മണത്തണ വില്ലേജും, മുമ്പത്തെ വേക്കളം പഞ്ചായത്തിന്റെ ഭാഗമായിരുന്ന തൊണ്ടിയിൽ തിരുവോണപ്പുറം, കുനിത്തല ദേശങ്ങളും, തോലമ്പ്ര പഞ്ചായത്തിന്റെ ഭാഗമായിരുന്ന വെള്ളർവള്ളി, കോട്ടുമാങ്ങ ദേശങ്ങളും ചേർന്നാണ് പേരാവൂർ പഞ്ചായത്ത് രൂപീകരിക്കപ്പെട്ടത്.
പ്രധാന വിദ്യാഭ്യാസസ്ഥാപനങ്ങൾ മലബാർ ബി.എഡ്.
ട്രെയിനിംഗ് കോളേജ്, പേരാവൂർ ഡി പോൾ ആർട്സ് ആൻഡ് സയൻസ് കോളേജ്, എടത്തൊട്ടി ഗവൺമെൻ്റ് ഐ.ടി.ഐ., പേരാവൂർ സെൻ്റ് ജോസഫ്സ് ഹയർ സെക്കൻഡറി സ്കൂൾ, പേരാവൂർ ശാന്തിനികേതൻ ഇംഗ്ലീഷ് സ്കൂൾ, പേരാവൂർ ഗവൺമെൻ്റ് ഹയർ സെക്കൻഡറി സ്കൂൾ, മണത്തണ കലാമന്ദിർ സ്കൂൾ ഓഫ് ഫൈൻ ആർട്സ്, പേരാവൂർ സർക്കാർ സ്ഥാപനങ്ങൾ സബ് ട്രഷറി ഓഫീസ് പേരാവൂർ ആശുപത്രി മൃഗാശുപത്രി പോലീസ് സ്റ്റേഷൻ ഗ്രാമ പഞ്ചായത്ത് ഓഫീസ് ബ്ലോക്ക് പഞ്ചായത്ത് ഓഫീസ് സബ് രജിസ്ട്രാർ ഓഫീസ് വില്ലേജ് ഓഫീസ് ട്രൈബൽ എക്സ്റ്റൻഷൻ ഓഫീസ് കൃഷിഭവൻ ഡിവൈഎസ്പി ഓഫീസ് പോസ്റ്റ് ഓഫീസ് ഫയർ സ്റ്റേഷൻ ഗവൺമെന്റ് അഗ്രികൾച്ചറൽ ഓഫീസ് ബാങ്കുകൾ സ്റ്റേറ്റ് ബാങ്ക് ഓഫ് ഇന്ത്യ ഫെഡറൽ ബാങ്ക് സൗത്ത് ഇന്ത്യൻ ബാങ്ക് കാനറ ബാങ്ക് കേരള ഗ്രാമീൺ ബാങ്ക് കേരള ബാങ്ക് തൊണ്ടിയിൽ സർവീസ് സഹകരണ ബാങ്ക് മണത്തണ സർവ്വീസ് സഹകരണ ബാങ്ക് പ്രമുഖ വ്യക്തികൾ ജിമ്മി ജോർജ്ജ് - ഇന്ത്യൻ വോളിബോൾ ഇതിഹാസം പുറമെ നിന്നുള്ള കണ്ണികൾ പേരാവൂർ ഗ്രാമപഞ്ചായത്ത് Archived 2015-04-05 at the Wayback Machine .
ഫെത്ചാബൻ പ്രവിശ്യ
ഫെത്ചാബൻ പ്രവിശ്യ വടക്കൻ തായ്‌ലൻഡിൻ്റെ താഴ് ഭാഗത്തായി സ്ഥിതിചെയ്യന്ന തായ്‌ലൻഡിലെ എഴുപത്തിയാറ് പ്രവിശ്യകളിൽ (ചാങ്‌വാട്ട്) ഒന്നാണ്.
ഇതിൻറെ അയൽ പ്രവിശ്യകൾ (വടക്കുനിന്ന് ഘടികാരദിശയിൽ) ലോയി, ഖോൻ കായെൻ, ചൈയാഫം , ലോപ്ബുരി , നഖോൺ സവാൻ , ഫിചിറ്റ്, ഫിറ്റ്സാനുലോക് എന്നിവയാണ്.
ഭൂമിശാസ്ത്രവും കാലാവസ്ഥയും ഖാവോ ഖോയിലേക്കുള്ള റോഡ്.
തായ്‌ലൻഡിൻ്റെ താഴ്ഭാഗത്തുള്ള വടക്കൻ മേഖലയിൽ, വടക്കൻ, മധ്യ മേഖലകൾക്കിടയിലുള്ള ഒരു ഭൂപ്രദേശത്താണ് ഫെറ്റ്ചാബുൻ പ്രവിശ്യ സ്ഥിതിചെയ്യുന്നത്.
പാ സാക് നദിയുടെ വിശാലമായതും ഫലഭൂയിഷ്ഠമായതുമായ നദീതടത്തിൽ സ്ഥിതിചെയ്യുന്ന ഈ പ്രവിശ്യയ്ക്ക് കിഴക്കും പടിഞ്ഞാറുമായി ഫെറ്റ്ചാബൻ മലനിരകളിലെ പർവതങ്ങളുണ്ട്.
പ്രവിശ്യയിലെ മൊത്തം വനപ്രദേശം 4,013 ചതുരശ്ര കിലോമീറ്റർ (1,549 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 32.5 ശതമാനം ആണ്.
പ്രവിശ്യയിലെ നാല് ദേശീയോദ്യാനങ്ങളെ മറ്റ് ആറ് ദേശീയോദ്യാനങ്ങൾക്കൊപ്പം ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 11 ൽ (ഫിറ്റ്‌സാനുലോക്) ഉൾപ്പെടുത്തിയിരിക്കുന്നു.
തുങ് സലാങ് ലുവാങ് ദേശീയോദ്യാനം, 1,262 ചതുരശ്ര കിലോമീറ്റർ (487 ചതുരശ്ര മൈൽ) നാം നാവോ ദേശീയോദ്യാനം, 966 ചതുരശ്ര കിലോമീറ്റർ (373 ചതുരശ്ര മൈൽ) ഖാവോ ഖോ ദേശീയോദ്യാനം , 483 ചതുരശ്ര കിലോമീറ്റർ (186 ചതുരശ്ര മൈൽ) ടാറ്റ് മോക്ക് ദേശീയോദ്യാനം, 290 ചതുരശ്ര കിലോമീറ്റർ (110 ചതുരശ്ര മൈൽ) വന്യജീവി സങ്കേതങ്ങൾ
ഈ പ്രവിശ്യയിലെ മൂന്ന് വന്യജീവി സങ്കേതങ്ങളിൽ രണ്ടെണ്ണം മേഖല 11-ലും (ഫിറ്റ്‌സാനുലോക്ക്) ഫു ലുവാങ് തായ്‌ലൻഡിൻ്റെ സംരക്ഷിത പ്രദേശങ്ങളുടെ 8-ാം മേഖലയിലുമാണ് (ഖോൻ കെയ്ൻ) ഉൾപ്പെടുത്തിയിട്ടുള്ളത്.
ഫു ലുവാങ് വന്യജീവി സങ്കേതം, 897 ചതുരശ്ര കിലോമീറ്റർ (346 ചതുരശ്ര മൈൽ) ടാബോ-ഹുവായ് യായ് വന്യജീവി സങ്കേതം, 654 ചതുരശ്ര കിലോമീറ്റർ (253 ചതുരശ്ര മൈൽ) ഫു ഫാ ദായെങ് വന്യജീവി സങ്കേതം, 235 ചതുരശ്ര കിലോമീറ്റർ (91 ചതുരശ്ര മൈൽ)
വർഷം മുഴുവനും സുഖദമായ കാലാവസ്ഥയും തണുപ്പും ഉള്ള സ്ഥലമാണ് ഫെത്ചാബുൻ പ്രത്യേകിച്ച് ഖാവോ ഖോ.
അതിനാൽ, "സ്വിറ്റ്സർലൻഡ് ഓഫ് തായ്ലൻഡ്" എന്ന വിളിപ്പേര് ഇതിന് ലഭിച്ചു.
"വജ്രം" (അഥവാ ഇന്ദ്രൻ്റെ ആയുധം) എന്നർഥമുള്ള സംസ്‌കൃത പദമായ വജ്രയിൽ നിന്ന് ഫെച്ച എന്ന വാക്കും കൂടാതെ സംസ്‌കൃത പദമായ പൂർണയിൽ നിന്ന് "പൂർണ്ണം", "തികഞ്ഞത്" അല്ലെങ്കിൽ "മുഴുവൻ" എന്നർത്ഥംവരുന്ന ബൺ എന്ന വാക്കും ഉത്ഭവിച്ചു.
അതിനാൽ പ്രവിശ്യയുടെ പേര് അക്ഷരാർത്ഥത്തിൽ "പൂർണ്ണതയുള്ള വജ്രം" എന്നാണ്.
സുഖോതായ് രാജവംശം , നാരായ് രാജാവിൻ്റെ അയുത്തായ രാജവംശം എന്നീ രണ്ട് പ്രബല രാജവംശങ്ങുടെ കാലത്താണ് ഫെത്ചാബുൻ സ്ഥാപിതമായത്.
20-ആം നൂറ്റാണ്ടിൻ്റെ തുടക്കത്തിലെ തെസാഫിബാൻ ഭരണപരിഷ്കാരങ്ങളിൽ ഈ പ്രവിശ്യയും വടക്കുള്ള ലോം സാക് പ്രവിശ്യയും ചേർന്ന് ഫെത്ചാബുൻ മൊന്തോൺ രൂപീകരിച്ചു.
ഏറ്റവും ചെറിയ മൊന്തോൺ ആയിരുന്നതിനാൽ 1903 നും 1907 നും ഇടയിലുള്ള കാലത്ത് മൊന്തോൺ ഫിറ്റ്‌സാനുലോകിൽ നിന്നുള്ള താൽക്കാലിക ഭരണത്തിന് ശേഷം 1915-ൽ പിരിച്ചുവിടപ്പെട്ട ആദ്യത്തെ മൊന്തോൺ ആണിത്.
ലോം സാക് പ്രവിശ്യ നിർത്തലാക്കുകയും 1932-ൽ ഫെത്ചാബണിൽ ലയിപ്പിക്കുകയും ചെയ്തു.
1968-1982 കാലഘട്ടത്തിൽ കമ്മ്യൂണിസ്റ്റ് വിമതർ പ്രവിശ്യയിലെ മലനിരകളിൽ തങ്ങളുടെ താവളങ്ങൾ സ്ഥാപിച്ചു.
മറഞ്ഞിരിക്കുന്ന സ്ഥലങ്ങളിൽ നിന്ന് അവർ തായ് സൈന്യവുമായി ഇടയ്ക്കിടെ ഏറ്റുമുട്ടിയിരുന്നു.
പ്രവിശ്യയിൽ വജ്രങ്ങൾ കാണപ്പെടുന്നതിനാൽ ഒരു പർവതത്തിൽ വജ്രം ചിത്രീകരിച്ചിരിക്കുന്നതാണ് പ്രവിശ്യാ മുദ്ര.
പ്രദേശത്ത് വളരുന്ന വിളകളിലൊന്നായ പുകയില ചെടികളെ സൂചിപ്പിക്കുവാൻ പർവ്വതത്തിന് മുൻവശത്തായി ഇതും കാണിച്ചിരിക്കുന്നു.
പ്രവിശ്യാ വൃക്ഷം പുളിമരമാണ്.
അപൂർവയിനം ശുദ്ധജല ജെല്ലിഫിഷായ Craspedacusta sowerbyi പ്രവിശ്യാ ജലജീവിയാണ്.
പ്രവിശ്യയിലെ പ്രധാന വ്യവസായമായി ടൂറിസം കണക്കാക്കപ്പെടുന്നു.
പ്രവിശ്യയിലെ ഏറ്റവും ഉയരം കൂടിയ പർവതമായ ഫു താപ് ബോയെക്ക് ഒരു പ്രശസ്ത് വിനോദസഞ്ചാര കേന്ദ്രമാണ്.
തായ്‌ലൻഡിലെ ഏറ്റവും വലിയ കാബേജ് വളരുന്ന സ്ഥലമാണ് ഇതിന് ചുറ്റുമുള്ള പ്രദേശം.
ഹൈവേ 1, ഹൈവേ 21 എന്നിവയിലൂടെ ബാങ്കോക്കിൽ നിന്ന് 346 കിലോമീറ്റർ അകലെയുള്ള ഫെത്ചാബുണിൽ എത്തിച്ചേരാം.
ഫെത്ചാബുൺ വിമാനത്താവളം ആണ് ഈ പ്രവിശ്യയിൽ വ്യോമസേവനം നിർവ്വഹിക്കുന്നത്.
ബാങ്കോക്കിലേക്കുള്ള വിമാനങ്ങളുമായി നോക് എയർ വിമാനത്താവളത്തിൽ സേവനം നൽകുന്നു.
അവലംബം ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ ↑
ചുംഫോൺ പ്രവിശ്യ
ചുംഫോൺ ( തായ് : ชุมพร) തായ്‌ലൻഡ് ഉൾക്കടലിൽ മേഖലയിൽ സ്ഥിതിചെയ്യുന്ന തായ്‌ലൻഡിലെ തെക്കൻ പ്രവിശ്യയാണ് (ചാങ്‌വാട്ട്).
പ്രച്വാപ്പ് ഖിരി ഖാൻ, സൂറത്ത് താനി , റാനോങ് എന്നിവയാണ് ഇതിൻറെ അയൽ പ്രവിശ്യകൾ.
പടിഞ്ഞാറ് വശത്ത് ഇത് ബർമീസ് പ്രവിശ്യയായ തനിന്തരിയുടെ അതിർത്തിയാണ്.
മലായ് ഉപദ്വീപിനെ തായ്‌ലൻഡിൻ്റെ പ്രധാന ഭൂപ്രദേശവുമായി ബന്ധിപ്പിക്കുന്ന ഒരു ഇടുങ്ങിയ ഭൂഭാഗമായ ക്രാ ഇസ്ത്മസിലാണ് ചുംഫോൺ പ്രവിശ്യ സ്ഥിതി ചെയ്യുന്നത്.
ഇതിൻറെ പടിഞ്ഞാറ് വശത്ത് ഫൂക്കറ്റ് പർവതനിരയുടെ കുന്നുകളും അതിൻ്റെ വടക്കൻ തുടർച്ചയായ ടെനാസെരിം കുന്നുകളും സ്ഥിതിചെയ്യുന്നു.
കിഴക്ക് ഭാഗത്ത് ഇതിന് തായ്‌ലൻഡ് ഉൾക്കടലിനോട് ചേർന്നുള്ള തീരപ്രദേശമാണുള്ളത്.
ഫാറ്റോ ജില്ലയിൽ നിന്ന് ഉത്ഭവിക്കുന്ന ലാങ് സുവാൻ നദിയാണ് ഈ പ്രവിശ്യയിലൂടെ ഒഴുകുന്ന പ്രധാന നദി.
222 കിലോമീറ്റർ നീളമുള്ള (138 മൈൽ) തീരപ്രദേശം, 44 ദ്വീപുകളടങ്ങിയ ചുംഫോൺ ദ്വീപസമൂഹം എന്നിവയുള്ള ചുംഫോൺ പ്രവിശ്യയിൽ വെള്ളച്ചാട്ടങ്ങൾ , പ്രശാന്തമായ ബീച്ചുകൾ, ഹരിത വനങ്ങൾ, കണ്ടൽക്കാടുകൾ , നദികൾ എന്നിവയുണ്ട്.
പ്രവിശ്യയിലെ മൊത്തം വനപ്രദേശം 1,288 ചതുരശ്ര കിലോമീറ്റർ (497 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻറെ 21.5 ശതമാനം ആണ്.
"ഗേറ്റ്‌വേ ടു ദ സൗത്ത്" എന്ന അപരനാമത്തിലും ചുംഫോൺ പ്രവിശ്യ അറിയപ്പെടുന്നു.
പ്രവിശ്യയിലെ രണ്ട് ദേശീയോദ്യാനങ്ങളും മറ്റ് ഒമ്പത് ദേശീയോദ്യാനങ്ങളും തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 4 ൽ (സൂറത്ത് താനി) ഉൾപ്പെടുന്നു.
നാംടോക് എൻഗാവോ ദേശീയോദ്യാനം , 668 ചതുരശ്ര കിലോമീറ്റർ (258 ചതുരശ്ര മൈൽ) മു കോ ചുംഫോൺ ദേശീയോദ്യാനം , 317 ചതുരശ്ര കിലോമീറ്റർ (122 ചതുരശ്ര മൈൽ) വന്യജീവി സങ്കേതങ്ങൾ
ഇവിടെയുള്ള നാല് വന്യജീവി സങ്കേതങ്ങളും മറ്റ് മൂന്ന് വന്യജീവി സങ്കേതങ്ങളും ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 4 (സൂറത്ത് താനി) സൃഷ്ടിക്കപ്പെട്ടിരിക്കുന്നു..
ഖുവാൻ മായെ യായ് മോൺ വന്യജീവി സങ്കേതം, 464 ചതുരശ്ര കിലോമീറ്റർ (179 ചതുരശ്ര മൈൽ) തുങ് രായ-നാ സാക് വന്യജീവി സങ്കേതം, 338 ചതുരശ്ര കിലോമീറ്റർ  (131 ചതുരശ്ര മൈൽ) പ്രിൻസ് ചുംഫോൺ സൗത്ത് പാർക്ക് വന്യജീവി സങ്കേതം, 315 ചതുരശ്ര കിലോമീറ്റർ  (122 ചതുരശ്ര മൈൽ) പ്രിൻസ് ചുംഫോൺ നോർത്ത് പാർക്ക് (താഴെ) വന്യജീവി സങ്കേതം, 287 ചതുരശ്ര കിലോമീറ്റർ  (111 ചതുരശ്ര മൈൽ) ചരിത്രം
ചുംഫോൺ പ്രവിശ്യയുടെ തെക്കൻ ഭാഗം യഥാർത്ഥത്തിൽ ലാങ് സുവാൻ എന്ന പേരിൽ ഒരു പ്രത്യേക പ്രവിശ്യയായിരുന്നു.
1932-ൽ ഇത് ചുംഫോണിൽ ഉൾപ്പെടുത്തി.
1989 നവംബറിൽ  പ്രവിശ്യയെ ശക്തമായി ബാധിച്ച ഗേ ചുഴലിക്കാറ്റിൽ 529 പേർ കൊല്ലപ്പെടുകയും 160,000 പേർ ഭവനരഹിതരാകുകയും, 7,130 ചതുരശ്ര കിലോമീറ്റർ (2,753  ചതുരശ്ര മൈൽ) കൃഷിഭൂമി നശിക്കുകയും ചെയ്തു.
ചുഴലിക്കാറ്റിൻറെ ശക്തിയിൽ തായ്‌ലൻഡിൽ എത്തിയ ഒരേയൊരു ഉഷ്ണമേഖലാ കൊടുങ്കാറ്റായിരുന്നു ഗേ.
സമീപത്തെ ബർമയിൽ നിന്ന് (മ്യാൻമർ) തെക്കോട്ട് നീങ്ങുന്ന ബർമ്മക്കാർ, റോഹിങ്ക്യകൾ എന്നിവരെ കടത്തിവിടുന്ന നിരവധി രഹസ്യ വഴിയുള്ള സ്റ്റേഷനുകളിൽ ഒന്നാണ് ചുംഫോൺ പ്രവിശ്യ.
ബർമീസ് പ്രവിശ്യയായ തനിന്തരിയുടെ അതിർത്തിയാണ് ചുംഫോൺ പ്രവിശ്യ.
"ചുംഫോൺ" എന്ന പേരിൻ്റെ ഉത്ഭവത്തെക്കുറിച്ച് രണ്ട് വ്യത്യസ്ത സിദ്ധാന്തങ്ങൾ നിലനിൽക്കുന്നു.
ഇതിലൊരു സിദ്ധാന്തം Chumnumphon (ലിറ്റ്.,ശക്തിസ്വരൂപിക്കൽ) എന്ന പദത്തിൽ നിന്നാണ് ഇത് ഉത്ഭവിച്ചത് എന്നാണ്.
ചുംഫോൺ ഒരു അതിർത്തി നഗരമായിരുന്നു എന്ന വസ്തുതയിൽ നിന്നാവാം ഇത് ഉരുത്തിരിഞ്ഞത്.
മറ്റൊരു സിദ്ധാന്തം അവകാശപ്പെടുന്നത് ഈ പ്രവിശ്യയിൽ ധാരാളമായി കാണപ്പെടുന്ന മഡുവ ചുംഫോൺ (มะเดื่อชุมพร) എന്ന പ്രാദേശിക വൃക്ഷത്തിൽ നിന്നാണ് ഈ പേര് ഉരുത്തിരിഞ്ഞത് എന്നാണ്.
താ സെ ജില്ലയിലെ ബാൻ പൻവാളിലെ കാപ്പി വളരുന്ന താഴ്‌വരയിൽ 178,283 റോബസ്റ്റ കാപ്പിത്തോട്ടങ്ങൾ ഉൾപ്പെടുന്നു.
ഇത് പ്രതിവർഷം 24 ദശലക്ഷം ടണ്ണിലധികം കാപ്പിക്കുരു ഉത്പാദിപ്പിക്കുന്നു.
തായ്‌ലൻഡിൻ്റെ മൊത്തം കാപ്പി ഉൽപാദനത്തിൻ്റെ 60 ശതമാനവും ചുംഫോൺ പ്രവിശ്യയാണ് സംഭാവന ചെയ്യുന്നത്.
പ്രാദേശിക ബ്രാൻഡുകളിൽ താംസിംഗ്, എസ്ടി ചുംഫോൺ, ഖാവോ താ-ലു ചുംഫോൺ എന്നിവ ഉൾപ്പെടുന്നു.
കൂടാതെ, ചന്തബുരിക്ക് ശേഷം രാജ്യത്ത് ഏറ്റവും കൂടുതൽ ദുരിയാൻ പഴം വളരുന്ന പ്രദേശമുള്ള പ്രവിശ്യയായി ചുംഫോൺ കണക്കാക്കപ്പെടുന്നു.
അവലംബം ↑ {{ cite report }} :  CS1 maint: postscript ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ ↑ "Putrajaya's migrant deluge woes", The Star , Kuala Lumpur, 13 May 2015, http://www.thestar.com.my/News/Nation/2015/05/13/Putrajayas-migrant-deluge-woes-Emergency-meetings-held-to-find-solutions/ ↑ ↑ ↑
ജി.എസ്. പ്രദീപ് ഇംഗ്ലീഷ് വിലാസം https://ml.wikipedia.org/wiki/G.
_Pradeep
ഓർമ്മശക്തിയും വിശകലനപാടവവും കൊണ്ട് ശ്രദ്ധേയനായ ഒരു ടെലിവിഷൻ അവതാരകനാണ്‌ ജി.എസ്. പ്രദീപ് .
1972 -മേയ് 15-ന് കിളിമാനൂരിൽ ജനനം.
സമകാലിക ലോകസംഭവങ്ങളെ സംബന്ധിച്ച് വിപുലമായ ജ്ഞാനത്തിനുടമയാണ് ഇദ്ദേഹം.
ആദ്യമായി വിപരീതപ്രശ്നോത്തരി അവതരിപ്പിച്ച് ലിംക ബുക് ഓഫ് റെക്കോർഡ്സിൽ പേരു നേടുകയും ചെയ്തു കൈരളി ടി.വി യിൽ അശ്വമേധം എന്ന പരിപാടിയിലൂടെ ഇദ്ദേഹം പ്രശസ്തനാണ്.
ഇപ്പോൾ ജയ്ഹിന്ദ് ടി.വിയിൽ രണാങ്കണം എന്ന പരിപാടി അവതരിപ്പിക്കുന്നു.
ഇദ്ദേഹം സംസ്ഥാനതല കാരം കളിക്കാരനായിരുന്നു.
വൈലേപ്പിള്ളി സംസ്കൃതി ഭവൻ വൈസ് ചെയ‌ർമാൻ ആണ്.
കേരള യൂണിവേഴ്സിറ്റി യുവജനോത്സവത്തിൽ മലയാളം പ്രസംഗം ഇനത്തിൽ ആറു തവണ തുടർച്ചയായി വിജയിയായി.
1987 - 1993 കാലഘട്ടത്തിലായിരുന്നു ഇത്.
14 ആം വയസ്സിലാണ് ആദ്യമായി ഇദ്ദേഹം ടെലിവിഷനിൽ വന്നത് ജസ്റ്റ് എ മിനിറ്റ് എന്ന പരിപാടിയിലൂടെയാണ്.
ഭാര്യ: ബിന്ദു, മക്കൾ: സൗപർണ്ണിക, സൂര്യനാരായണൻ വിദ്യാഭ്യാസം
ഗവ: ആർട്സ് കോളേജ്, യൂണിവേഴ്സിറ്റി കോളേജ് തിരുവനന്തപുരം, എസ്.എം കോളേജ് എന്നീ കലാലയങ്ങളിൽ ഇദ്ദേഹം വിദ്യാഭ്യാസം നടത്തി.
അംനാത് ചാരോൻ പ്രവിശ്യ
അംനാത് ചാരോൻ പ്രവിശ്യ തായ്‌ലൻഡിലെ എഴുപത്തിയാറ് പ്രവിശ്യകളിൽ ഒന്നാണ് (ചാങ്‌വാട്ട്).
ഇസാൻ എന്നുകൂടി അറിയപ്പെടുന്ന മധ്യ വടക്കുകിഴക്കൻ തായ്‌ലൻഡിലാണ് ഇത് സ്ഥിതിചെയ്യുന്നത്.
ഇതിൻറെ അയൽ പ്രവിശ്യകൾ (തെക്ക് നിന്ന് ഘടികാരദിശയിൽ) ഉബോൺ റച്ചതാനി, യാസോത്തോൺ, മുക്ദഹാൻ എന്നിവയാണ്.
കിഴക്കുവശത്ത് ഇത് ലാവോസിലെ സാലവാനുമായി അതിർത്തി പങ്കിടുന്നു.
അതിൻ്റെ പേര് อำนาจ ("അധികാരം, ശക്തി"), เจริญ ("അഭിവൃദ്ധി") എന്നിവയുടെ സംയോജനമാണ്.
മെകോങ് താഴ്‌വരയിലാണ് പ്രവിശ്യ സ്ഥിതിചെയ്യുന്നത്.
ഫെബ്രുവരി മുതൽ മെയ് വരെയുള്ള വരണ്ട കാലാവസ്ഥയിൽ മെകോംഗ് നദിയിലെ ജലം വറ്റിപ്പോകുകയും നദിയിലാണ്ടുകിടക്കുന്ന ദ്വീപുകൾ പ്രത്യക്ഷപ്പെടാൻ തുടങ്ങുകയും ചെയ്യുന്നു.
ദ്വീപുകളിൽ ആംഫോ ചാനുമാനിന് സമീപമുള്ള സി സോംബുൻ ഗ്രാമത്തിലെ കെയ്ങ് ടാംഗ്ലാങ്, ആംഫോ ചാനുമാനിൽ നിന്ന് 30 കിലോമീറ്റർ തെക്ക് ബാൻ ഹിൻ ഖാനും കായെങ് ഹിൻ ഖാൻ എന്നിവ ഉൾപ്പെടുന്നു.
പ്രവിശ്യയിലെ മറ്റ് രണ്ട് നദികൾ ലാം സെ ബോക്ക്, ലാം സെ ബായ് എന്നിവയാണ്.
പ്രവിശ്യയുടെ മൊത്തം വനപ്രദേശം 314 ചതുരശ്ര കിലോമീറ്റർ (121 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 9.5 ശതമാനം ആണ്.
പ്രവിശ്യയിലെ ഒരു ദേശീയോദ്യാനവും മറ്റ് അഞ്ച് ദേശീയോദ്യാനങ്ങളും കുടിച്ചേന്ന് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 9 (ഉബോൺ റാച്ചത്താനി) സൃഷ്ടിക്കപ്പെടുന്നു.
രാമ മൂന്നാമൻ രാജാവിൻ്റെ കാലത്ത് അംനാത് ചാരോൻ ഒരു നഗര പദവി നേടി.
ഇത് ആദ്യം നഖോൺ ഖേമാരത്തിൽ നിന്നും പിന്നീട് ഉബോൺ റാച്ചത്താനിയിൽ നിന്നും ഭരിച്ചു.
1993 ജനുവരി 12-ന് ഉബോൺ റച്ചത്താനിയിൽ നിന്ന് വേർപെടുത്തിയപ്പോൾ ഇത് ഒരു പ്രത്യേക പ്രവിശ്യയായി മാറി.
1993-ൽ സ്ഥാപിതമായ നോങ് ബുവാ ലാം ഫു, സാ കെയോ, 2011-ൽ സ്ഥാപിതമായ ബൂയെങ് കാൻ എന്നിവയ്‌ക്കൊപ്പം തായ്‌ലൻഡിലെ ഏറ്റവും പുതിയ നാല് പ്രവിശ്യകളിൽ ഒന്നാണിത്.
പ്രവിശ്യയുടെ ഭൂരിഭാഗം പ്രദേശങ്ങളും വമ്പൻ കാർഷിക മേഖലകളാണ്.
2008-ൽ, അംനാത് ചാരോൻ പ്രദേശവാസികൾ സ്വയംഭരണത്തെ അടിസ്ഥാനമാക്കി "ധർമ്മ കൃഷി" എന്ന് വിളിക്കപ്പെടുന്ന ഒരു മാതൃക വികസിപ്പിച്ചെടുത്തു, കൂടാതെ പ്രവിശ്യയെ ജൈവകൃഷിയുടെ കേന്ദ്രമാക്കി മാറ്റാൻ ലക്ഷ്യമിടുകയും ചെയ്തു.
അഗ്രികൾച്ചർ ഇക്കണോമിക്സ് ഓഫീസിൻറെ കണക്കനുസരിച്ച്, 2016-ൽ അംനാത് ചരോൺ പ്രവിശ്യ ഹോം മാലി എന്നയിനം നെല്ല് ആകെ 883,499 റായ് പ്രദേശത്ത് നട്ടുപിടിപ്പിച്ചിരുന്നു.
കരിമ്പ് തോട്ടങ്ങൾ 2015-ൽ 40,688 റായിയിൽ നിന്ന് 2016-ൽ 51,446 ആയി ഉയർന്നു.
പ്രവിശ്യാ മുദ്രയുടെ മധ്യത്തിൽ ഫ്രാ മോങ്കോൾ മിംഗ് മുവാങ് എന്നറിയപ്പെടുന്ന ബുദ്ധൻ്റെ ഒരു ചിത്രമുണ്ട്.
ഫ്ര യായ് (വലിയ ബുദ്ധൻ) എന്നും അറിയപ്പെടുന്ന ഈ 20 മീറ്റർ ഉയരമുള്ള പ്രതിമ അംനാത് ചാരോൻ നഗരത്തിലെ ഏറ്റവും പവിത്രമായ കരുതുന്ന ഒന്നാണ്.
ഹോപ്പിയ ഫെറിയയാണ് പ്രവിശ്യാ വൃക്ഷം.
പ്രവിശ്യാ ജലജീവി സയാമീസ് മഡ് കാർപ്പ് (( Henicorhynchus siamensis ) ആണ്.
പ്രവിശ്യയെ ഏഴ് ജില്ലകളായി തിരിച്ചിരിക്കുന്നു (ആംഫോ).
ജില്ലകളെ 56 ഉപജില്ലകളായും (താംബോൺ) 653 ഗ്രാമങ്ങളായും (മുബാൻ) തിരിച്ചിരിക്കുന്നു.
മുവാങ് അംനാത് ചാരോൻ, ചനുമാൻ, പതും റാച്ചാവോങ്സ ഫനാ സെനങ്കാഹനിഖോം ഹുവ ടഫാൻ ലൂയെ അംനാത് പ്രാദേശിക സർക്കാർ
2019 നവംബർ 26 ലെ കണക്കനുസരിച്ച്: ഒരു അംനാത് ചാരോൻ പ്രൊവിൻഷ്യൽ അഡ്മിനിസ്ട്രേഷൻ ഓർഗനൈസേഷനും (ഓങ്കാൻ ബോറിഹാൻ സുവാൻ ചാങ്‌വാട്ട്) 24 മുനിസിപ്പൽ (തെസബാൻ) പ്രദേശങ്ങളും പ്രവിശ്യയിൽ ഉണ്ട്.
അംനാത് ചാരോൻ നഗര (തെസബൻ മുവാങ്) പദവി വഹിക്കുന്നതോടൊപ്പം 23 ഉപജില്ല മുനിസിപ്പാലിറ്റികളും (തെസബൻ ടാംബൺ) ഇവിടയുണ്ട്.
മുനിസിപ്പൽ ഇതര പ്രദേശങ്ങൾ ഭരിക്കുന്നത് 39 സബ് ജില്ലാ അഡ്മിനിസ്ട്രേറ്റീവ് ഓർഗനൈസേഷനുകൾ - SAO ( ongkan borihan suan tambon ) ആണ്.
അവലംബം ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ ↑ ↑ ↑
ജിക്കി (വാസനത്തൈലം) ഇംഗ്ലീഷ് വിലാസം https://ml.wikipedia.org/wiki/Jicky Jicky is the oldest continuously-produced perfume in the world
ഫ്രഞ്ച് സുഗന്ധം ആയ ഗർലീൻ വിഭാഗത്തിൽപ്പെടുന്ന ആമി ഗ്വാർലൈൻ 1889-ൽ പരിചയപ്പെടുത്തിയ ഒരു സുഗന്ധലേപനമായ ജിക്കി ലോകത്തിലെ ഏറ്റവും പഴക്കമുള്ള തുടർച്ചയായി ഉത്പ്പാദിപ്പിക്കപ്പെടുന്ന സുഗന്ധദ്രവ്യ ഉത്പന്നമാണ്.
സിന്തറ്റിക് മെറ്റീരിയലുകൾ ചേർത്ത് സൃഷ്ടിച്ച ആദ്യത്തെ സുഗന്ധദ്രവ്യങ്ങളിലൊന്നാണ് ജിക്കി.
ചരിത്രത്തിലെ ആദ്യത്തെ ഗുണമുള്ള പെർഫ്യൂം ആയിരുന്നു.
ഇത് ഒരു കുറിപ്പിനെ അടിസ്ഥാനമാക്കിയുള്ളതല്ലായിരുന്നു.
ഇതിന്റെ സുഗന്ധദ്രവ്യ കുറിപ്പുകളിൽ സുഗന്ധവ്യഞ്ജനങ്ങൾ , നാരങ്ങ , ലാവെൻഡർ , മരം, വാനില എന്നിവ ഉൾപ്പെടുന്നു.
ഇതിന്റെ അടപ്പ് ഒരു ഷാംപെയ്ൻ കോർക്ക് ആകൃതിയിലാണ്.
ഐമെ ഗുർ‌ലെയ്‌ന്റെ അനന്തരവൻ ജാക്വസ് ഗുർ‌ലെയ്ന്റെ വിളിപ്പേരായിരുന്നു ജിക്കി.
പുരാവൃത്തമനുസരിച്ച്, ഇംഗ്ലണ്ടിൽ പഠിക്കുന്ന കാലം മുതൽ ഐമെയുടെ കാമുകിയുടെ ഓമനപ്പേര്‌ ആയിരുന്നു ജിക്കി.
ഇതും കാണുക Mitsouko Shalimar , the flagship fragrance of perfume house Guerlain അവലംബം
ട്രാങ് പ്രവിശ്യ
ട്രാങ് പ്രവിശ്യ മുവാങ് താപ് തിയാങ് എന്നും അറിയപ്പെടുന്ന തായ്‌ലൻഡിലെ തെക്കൻ പ്രവിശ്യകളിൽ (ചാങ്‌വാട്ട്) ഒന്നാണ്.
മലയ് ഉപദ്വീപിൻ്റെ പടിഞ്ഞാറ് ഭാഗത്ത് മലാക്ക കടലിടുക്കിന് അഭിമുഖമായി ഇത് സ്ഥിതിചെയ്യുന്നു.
അയൽ പ്രവിശ്യകൾ (വടക്ക് ഘടികാരദിശയിൽ നിന്ന്) ക്രാബി, നഖോൺ സി തമ്മാരത്ത് , ഫത്തലുങ്, സാറ്റൺ എന്നിവയാണ്.
ട്രാങ് മുമ്പ് വിദേശ വ്യാപാരത്തിൽ ഏർപ്പെട്ടിരുന്ന ഒരു തുറമുഖമായിരുന്നു .
തായ്‌ലൻഡിൽ ആദ്യമായി റബ്ബർമരം നട്ടുപിടിപ്പിച്ച സ്ഥലമാണിത്.
1899-ൽ മലയയിൽ നിന്ന് റബ്ബർ തൈകൾ കൊണ്ടുവന്ന ഫ്രായ രത്സദനുപ്രാദിത് മഹിസൺ ഫക്ഡി ഇവിടെ റബ്ബർ നട്ടുപിടിപ്പിച്ചതിനുശേഷം റബ്ബർ ഇപ്പോൾ രാജ്യത്തിൻ്റെ ഒരു പ്രധാന കയറ്റുമതിയാണ്.
ഖാവോ ലുവാങ് പർവതനിരകളിൽ നിന്ന് ഉത്ഭവിക്കുന്ന ട്രാങ് നദി പ്രവിശ്യയിലൂടെ ഒഴുകുന്നു.
മറ്റൊരു നദിയായ പാലിയൻ നദി ബന്താട്ട് പർവതങ്ങളിൽ നിന്നാണ് ഉത്ഭവിക്കുന്നത്.
ട്രാങ് പ്രവിശ്യയ്ക്ക് ഏകദേശം 5,000 ചതുരശ്ര കിലോമീറ്റർ വിസ്തീർണ്ണവും മലാക്ക കടലിടുക്കിൽ ഇതിന് 199 കിലോമീറ്റർ തീരപ്രദേശവും ഉണ്ട്.
മലാക്ക കടലിടുക്കിൻ്റെ തീരപ്രദേശത്ത് സ്ഥിതിചെയ്യുന്ന ഈ പ്രവിശ്യയിൽ പ്രധാന ഭൂപ്രദേശത്തോടൊപ്പം 46 ദ്വീപുകളും അടങ്ങിയിരിക്കുന്നു.
സമതലങ്ങൾ കുറവുള്ള ഈ പ്രവിശ്യയിലെ ഭൂരിഭാഗം പ്രദേശങ്ങളും കുന്നുകളാണ്.
പ്രവിശ്യയിലെ രണ്ട് പ്രധാന നദികളായ ട്രാങ് നദിയുടെയും പാലിയൻ നദിയുടെയും ഉറവിടങ്ങളാണ് ഖാവോ ലുവാങ്ങും ബന്താട്ട് പർവതനിരയും.
പ്രവിശ്യയുടെ തെക്കൻ തീരം മു കോ ഫെട്ര ദേശീയോദ്യാനമായി സംരക്ഷിക്കപ്പെട്ടിരിക്കുന്നു.
ട്രാങ് നദിയുടെ അഴിമുഖവും ഹാറ്റ് ചാവോ മായി മറൈൻ ദേശീയോദ്യാനവും കോ ലിബോംഗ് നോൺ-ഹണ്ടിംഗ് ഏരിയയും രജിസ്റ്റർ ചെയ്ത റാംസർ തണ്ണീർത്തടങ്ങളാണ്.
ഈ പ്രവിശ്യയിലെ മൊത്തം വനപ്രദേശം 1,093 ചതുരശ്ര കിലോമീറ്റർ (422 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 23.1 ശതമാനം ആണ്.
ട്രാങ് പ്രവിശ്യയിൽ ആകെയുള്ള മൂന്ന് ദേശീയോദ്യാനങ്ങളിൽ രണ്ടെണ്ണം, മറ്റ് പതിനെട്ട് ദേശീയോദ്യാനങ്ങൾക്കൊപ്പം, മേഖല 5 ലും (നഖോൻ സി തമ്മാരത്ത്) മൂന്നാമത്തെ ദേശീയോദ്യാനമായ ഖാവോ പു-ഖാവോ യാ തായ്‌ലൻഡിൻ്റെ സംരക്ഷിത പ്രദേശങ്ങളിലെ മേഖല 6 ലുമാണ് (സോങ്ഖ്‌ല).
ഖാവോ പു–ഖാവോ യാ ദേശീയോദ്യാനം , 694 ചതുരശ്ര കിലോമീറ്റർ (268 ചതുരശ്ര മൈൽ) മു കോ ഫെട്ര ദേശീയോദ്യാനം , 494 ചതുരശ്ര കിലോമീറ്റർ (191 ച.മൈൽ) ഹാറ്റ് ഖാവോ മായ് ദേശീയോദ്യാനം , 231 ചതുരശ്ര കിലോമീറ്റർ (89 ച.മൈൽ) ചരിത്രം
തെക്കൻ തായ്‌ലൻഡിലെ ഒരു പ്രധാന തുറമുഖമായി ട്രാങ് അറിയപ്പെട്ടിരുന്നു.
ഐതിഹ്യമനുസരിച്ച്, കപ്പലുകൾ എല്ലായ്പ്പോഴും രാവിലെ എത്തിയിരുന്നതിനാൽ, അത് നഗരത്തിൻ്റെ പേരിലേക്ക് നയിച്ചു.
"ട്രാങ്" എന്ന പദം വെളിച്ചം അല്ലെങ്കിൽ പ്രഭാതം (ടെറാങ്) എന്നതിൻ്റെ മലായ് പദത്തിൽ നിന്ന് ഉത്ഭവിച്ചതാണ്.
എന്നാൽ മറ്റൊരു വിശദീകരണത്തിൽ ഇത് തിരമാല അല്ലെങ്കിൽ കുതിച്ചുചാട്ടം എന്നർത്ഥം വരുന്ന സംസ്‌കൃതത്തിൽനിന്നാണ് ( tarangque ) വന്നതെന്ന് പറയുന്നു.
കൂടാതെ, തിരമാലകൾ പോലെ കാണപ്പെടുന്ന സമതലങ്ങളാൽ ചിതറിക്കിടക്കുന്ന കുന്നുകൾ ട്രാംഗ് പ്രവിശ്യയുടെ ഭൂപ്രകൃതിയുടെ ഒരു സവിശേഷതയാണ്.
അങ്ങനെ, പ്രവിശ്യാ മുദ്രയിൽ തിരമാലകളും ഒരു വിളക്കുമാടം പാലം എന്നിവ അവതരിപ്പിക്കപ്പെട്ടു.
ഈ പ്രവിശ്യ ഒരുകാലത്ത് ഒരു പുരാതന ഹിന്ദു-ബുദ്ധമത മേലായു സാമ്രാജ്യമായിരുന്ന ശ്രീവിജയ സാമ്രാജ്യത്തിൻ്റെ ഭാഗവും  1810 വരെ കെഡയിലെ മലായ് സുൽത്താനത്തും ആയിരുന്നു.
സാംസ്കാരിക രേഖകൾ അനുസരിച്ച്, 900 വർഷങ്ങൾക്ക് മുമ്പ് നിലനിന്നിരുന്ന 12 ഉപഗ്രഹ നഗരങ്ങളിൽ ഒന്നായിരുന്ന ട്രാങിന് 1811-ൽ രാമ രണ്ടാമൻ രാജാവിൻ്റെ ഭരണകാലത്താണ് ആദ്യത്തെ ഗവർണറെ ലഭിച്ചത്.
ട്രാങിൽ എത്തിയ ആദ്യത്തെ പാശ്ചാത്യനായിരുന്ന ക്യാപ്റ്റൻ ജെയിംസ് ലോ 1824-ൽ വാണിജ്യ ആനുകൂല്യങ്ങൾ ചർച്ച ചെയ്യാൻ വന്നതാണ്.
യഥാർത്ഥ പട്ടണം ഖുഅന്താനിയിലായിരുന്നു (ഇപ്പോൾ കാന്താങ് ജില്ലയിലെ ഒരു ടാംബോൺ അഥവാ പ്രാദേശിക സർക്കാർ).
1893-ൽ, ഗവർണർ, ഖാവ് സിം ബീ നാ റനോങ് എന്നറിയപ്പെടുന്ന ഫ്രയ രത്സാദനുപ്രാദിത് മഹിസൺ ഫക്ഡി, ട്രാങിനെ ഒരു പ്രധാന തുറമുഖമാക്കാൻ തീരുമാനിക്കുകയും, ട്രാങ് നദി ഡെൽറ്റയിലെ കാന്തങ് ജില്ലയിലേക്ക് പട്ടണം മാറ്റുകയും ചെയ്തു.
ആവർത്തിച്ചുള്ള വെള്ളപ്പൊക്കത്തെത്തുടർന്ന് 1916-ൽ രാമ ആറാമൻ രാജാവ് ഇത് വീണ്ടും പ്രവിശ്യയുടെ 26 കിലോമീറ്റർ ഉള്ളിലേക്ക് മാറ്റി.
പ്രവിശ്യയുടെ മുദ്ര തിരമാലകളുള്ള കടലിന് മുകളിലെ ഒരു വിളക്കുമാടം കാണിക്കുന്നു.
ഇതിലെ ലൈറ്റ് ഹൗസ് പാലം ട്രാങ് വിദേശ രാജ്യങ്ങളുമായി വ്യാപാരം നടത്തുന്ന തുറമുഖമായിരുന്ന എന്നത് സൂചിപ്പിക്കുന്നു.
അവലംബം ↑ {{ cite report }} :  CS1 maint: postscript ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑
ജെ. ജയലളിത ഇംഗ്ലീഷ് വിലാസം https://ml.wikipedia.org/wiki/Jayalalita
തമിഴ് നാട് മുഖ്യമന്ത്രിയായിരുന്നു ജെ. ജയലളിത ( ഫെബ്രുവരി 24 , 1948 — ഡിസംബർ 5 , 2016 ) എന്ന ജയലളിത ജയറാം ( തമിഴ് : ஜெயலலிதா ஜெயராம் ).
എ.ഐ.എ.ഡി.എം.കെ.യുടെ ജനറൽ സെക്രട്ടറി കൂടിയാണ് ജയലളിത.
പുരട്ച്ചി തലൈവി എന്നും അമ്മ എന്നും പാർട്ടി പ്രവർത്തകർ ജയലളിതയെ വിളിക്കാറുണ്ട്.
രാഷ്ട്രീയത്തിൽ പ്രവേശിക്കുന്നതിനു മുൻപ് തമിഴ് ചലച്ചിത്ര രംഗത്തെ ഒരു അഭിനേത്രി ആയിരുന്നു.
തമിഴ്നാട് മുഖ്യമന്ത്രിയായിരുന്ന എം.ജി.രാമചന്ദ്രനാണ് ജയലളിതയെ രാഷ്ട്രീയത്തിലേക്ക് പ്രവേശിപ്പിക്കുന്നത്.
എന്നാൽ ഈ വാദം തെറ്റാണെന്ന് ജയലളിത തന്നെ പൊതുവേദികളിൽ പറഞ്ഞിട്ടുണ്ട്.
1984–89  കാലഘട്ടത്തിൽ ജയലളിത തമിഴ്നാട്ടിൽ നിന്നും രാജ്യസഭയിലേക്കു തിരഞ്ഞെടുക്കപ്പെട്ടു.
എം.ജി.ആറിന്റെ മരണ ശേഷം, പാർട്ടിയിലെ അനിഷേധ്യ ശക്തിയായി അവർ മാറി.
ജാനകീ രാമചന്ദ്രനു ശേഷം തമിഴ്നാട്ടിലെ രണ്ടാമത്തെ വനിതാ മുഖ്യമന്ത്രിയായി അവർ അധികാരമേറ്റെടുത്തു.
1972-ൽ തമിഴ് നാട് സർക്കാർ കലൈമാമണി പുരസ്കാരം നൽകുകയുണ്ടായി.
1999-ൽ മദ്രാസ് സർവ്വകലാശാല ബഹുമാന പുരസ്സരം ഡോക്ടറേറ്റ് ബിരുദം നൽകി ആദരിച്ചു.
1948 ഫെബ്രുവരി 24-ന് തമിഴ്നാട്ടിൽ നിന്നും മൈസൂറിൽ താമസമാക്കിയ അയ്യങ്കാർ കുടുംബത്തിലായിരുന്നു ജയലളിത ജനിച്ചത്.
ജയലളിതയുടെ മുത്തശ്ശൻ അക്കാലത്ത് മൈസൂർ രാജാവിന്റെ ഡോക്ടറായി  ജോലി നോക്കുകയായിരുന്നു.
ജയലളിതയുടെ പിതാവ് അഭിഭാഷകനായിരുന്നു.
മൈസൂർ രാജാവായിരുന്ന ജയചാമരാജേന്ദ്ര വൊഡയാറുമായുള്ള തങ്ങളുടെ അടുപ്പം സൂചിപ്പിക്കാനും കൂടിയായിരുന്നു ജയലളിതയുടെ കുടുംബക്കാർ അവരുടെ പേരിനു കൂടെ ജയ എന്നു ചേർത്തത്.
ജയലളിതയ്ക്ക് രണ്ട് വയസ്സായപ്പോഴേയ്ക്കും പിതാവ് മരണമടഞ്ഞു.
ചർച്ച് പാർക്ക് കോൺവെന്റ് സ്കൂളിലായിരുന്നു പ്രാഥമിക വിദ്യാഭ്യാസം.
ബിഷപ്പ് കോട്ടൺ ഹിൽ ഗേൾസ് ഹൈസ്കൂളിൽ നിന്നുമായിരുന്നു സ്കൂൾ വിദ്യാഭ്യാസം പൂർത്തിയാക്കിയത്.
സ്കൂളിൽ മികച്ച വിദ്യാർത്ഥിനി ആയിരുന്നതിനാൽ ഉപരി പഠനത്തിനായി സ്കോളർഷിപ്പു വാഗ്ദാനം ലഭിക്കുകയുണ്ടായി.
അമ്മയായ വേദവല്ലിയോടൊപ്പം, ആദ്യം ബംഗളൂരിലേയ്ക്കും പിന്നീട് ചെന്നെയിലേയ്ക്കും താമസം മാറുകയും  സിനിമയിലേയ്ക്ക് അവസരം തേടാനും തീരുമാനിച്ചു.
ജയലളിതയുടെ അമ്മ സന്ധ്യ എന്ന പേരിൽ സിനിമയിൽ അഭിനയിച്ചു തുടങ്ങി.
ജയലളിതക്ക് 15 വയസ്സുള്ളപ്പോൾ തന്നെ അവർ സിനിമയിൽ അഭിനയിച്ചു തുടങ്ങി.
തന്റെ പഠനത്തിന് വിഘാതം വരാത്ത രീതിയിൽ വേനലവധിക്കും, രാത്രികളിലും മറ്റുമായിരുന്നു ചിത്രീകരണങ്ങൾ.
1964 ൽ ചിന്നഡ കൊംബെ എന്ന കന്നഡ ചലച്ചിത്രത്തിലാണ് ജയലളിത നായികയായി അഭിനയിച്ചത്.
എം.ജി.രാമചന്ദ്രനോടൊപ്പം ആണ് അവരുടെ സിനിമാ ജീവിതം ആരംഭിച്ചത്, ഇത് അദ്ദേഹവുമായുള്ള അടുപ്പത്തിനു വഴിയൊരുക്കി.
1980-ൽ ജയലളിത എം.ജി.ആറിന്റെ എ.ഐ.എ.ഡി.എം.കെ.യിൽ അംഗമായി, അവരുടെ രാഷ്ട്രീയ പ്രവേശനം മുതിർന്ന നേതാക്കൾക്കൊന്നും താൽപര്യമുള്ളതായിരുന്നില്ല.
എന്നാൽ അവർക്കെതിരായ വ്യക്തമായ ചേരിതിരിവ് പാർട്ടിക്കുള്ളിലുണ്ടാവുന്നത് എം.ജി.ആർ അസുഖം മൂലം അമേരിക്കയിലേക്ക് ചികിത്സക്കായി പോയപ്പോഴാണ് ജയലളിത പാർട്ടിയിലെ ചോദ്യം ചെയ്യപ്പെടാത്ത ശക്തിയായി ഉയരുന്നത്.
എം.ജി.ആർ. നടപ്പിലാക്കിയ ഉച്ച ഭക്ഷണ പരിപാടിയുടെ ചുമതലയും ലഭിച്ചത് ജയലളിതക്കായിരുന്നു.
പിന്നീട് അവർ രാജ്യസഭാംഗമായി.
എം.ജി.ആറിന്റെ മരണത്തിന് ശേഷം രാജ്യസഭാംഗമെന്ന സ്ഥാനം രാജിവെച്ച ജയ സംസ്ഥാന രാഷ്ട്രീയത്തിലേക്ക് തിരിച്ചു വന്നു.
പാർട്ടിയിൽ ഒരു പിളർപ്പിനു വഴിവെച്ചു കൊണ്ട് എം.ജി.രാമചന്ദ്രന്റെ ഭാര്യ ജാനകീ രാമചന്ദ്രൻ പാർട്ടിയിൽ അവകാശവാദമുന്നയിച്ചു.
1989ൽ നടന്ന തിരഞ്ഞെടുപ്പിൽ ഈ പിളർപ്പ് മുതലെടുത്ത് ഡി.എം.കെ. അധികാരത്തിലെത്തി.
ഡി.എം.കെ.യുടെ ഭരണകാലത്തിനിടെ പാർട്ടിയെ തന്റെ അധികാരത്തിനു കീഴിലാക്കാൻ ജയയ്ക്ക് കഴിഞ്ഞു.
ജാനകി രാമചന്ദ്രൻ രാഷ്ട്രീയത്തിൽ നിന്ന് പിന്മാറിയതോടെ ജയലളിതക്ക് ശത്രുക്കളൊന്നും തന്നെ ഇല്ലാതായി.
1991ലെ തിരഞ്ഞെടുപ്പിൽ വൻ ഭൂരിപക്ഷത്തോടെ ജയിച്ച ജയ ആദ്യമായി തമിഴ് നാട് മുഖ്യമന്ത്രിയായി.
എന്നാൽ അഴിമതി ആരോപണങ്ങളുടെ ഒരു പരമ്പരയാണ് ജയയുടെ ഭരണ കാലത്തുണ്ടായത്.
1996ലെ തിരഞ്ഞെടുപ്പിൽ ഇത് വ്യക്തമായി പ്രതിഫലിക്കുകയും, അവർക്ക് അധികാരം നഷ്ടപ്പെടുകയും ചെയ്തു.
ജയലളിതയുടെ ഭരണ കാലത്ത് നടത്തിയ അഴിമതികളുടെ പേരിൽ അവർ അറസ്റ്റു ചെയ്യപ്പെട്ടു.
ജയലളിതയ്ക്കെതിരായ കേസ്സുകൾ വിചാരണ ചെയ്യുന്നതിന് പ്രത്യേക കോടതി രൂപവത്കരിക്കുകയും ചെയ്തു.
2001ലെ തിരഞ്ഞെടുപ്പിൽ ജയ മത്സരിക്കാനായി പത്രിക നൽകിയെങ്കിലും അഴിമതി കേസ്സുകളിൽ വിചാരണ നേരിടുന്ന അവർക്ക് മത്സരിക്കാൻ യോഗ്യതയില്ലെന്നാണ് തിരഞ്ഞെടുപ്പ് കമ്മിഷൻ വിധിച്ചത്.
എങ്കിലും എ.ഐ.ഡി.എം.കെ. വൻ ഭൂരിപക്ഷത്തോടെ അധികാരത്തിലെത്തുക തന്നെ ചെയ്തു.
ജനപ്രാതിനിധ്യ നിയമ പ്രകാരം തിരഞ്ഞെടുപ്പിൽ മത്സരിക്കാൻ യോഗ്യത നിഷേധിക്കപ്പെട്ട ജയയെ മുഖ്യമന്ത്രിയായി സത്യപ്രതിജ്ഞ ചെയ്യാൻ ഗവർണർ ഫാത്തിമാ ബീവി ക്ഷണിച്ചു.
ഇത് ഏതാണ്ട്  നാല് മാസം നീണ്ടുനിന്ന നിയമ യുദ്ധത്തിലേക്കാണ് നയിച്ചത്.
മുഖ്യമന്ത്രിയായി തുടരാൻ ജയയ്ക്ക് യോഗ്യത ഇല്ലെന്ന് 2001 സെപ്റ്റംബർ 21 ന് സുപ്രീം കോടതി (ഇന്ത്യ) വിധിച്ചതോടെ ജയയുടെ ഭരണം അവസാനിച്ചു.
അന്നു തന്നെ ജയലളിത മുഖ്യമന്ത്രി സ്ഥാനം രാജി വച്ചു.
സംഭവ ബഹുമലമായിരുന്നു അവർ അധികാരത്തിലിരുന്ന നാലു മാസങ്ങൾ.
മുൻ മുഖ്യമന്ത്രിയായിരുന്ന കരുണാനിധിയെയും രണ്ട് കേന്ദ്രമന്ത്രിമാരെയും അവർ അറസ്റ്റു ചെയ്തു.
വീണ്ടും തിരഞ്ഞെടുപ്പിൽ മത്സരിക്കാനാവുമെന്ന പ്രതീക്ഷയോടെയാണ് അവർ രാജിവെച്ചൊഴിഞ്ഞത്.
അനധികൃത സ്വത്തു സമ്പാദന കേസ്
1991-1996 കാലഘട്ടത്തിൽ ജയലളിത ആദ്യമായി തമിഴ്നാട് മുഖ്യമന്ത്രിയായിരുന്ന സമയത്ത് അനധികൃതമായി 66.65 കോടി രൂപ സമ്പാദിച്ചെന്നതാണ് കേസ്.
ജയലളിത, സുഹൃത്ത് ശശികല, ശശികലയുടെ ബന്ധുക്കളായ ഇളവരശി, സുധാകരൻ എന്നിവരാണ് കേസ്സിലെ മറ്റു പ്രധാന പ്രതികൾ.
കേസ്സിന്റെ നാൾവഴി 1996 ജൂൺ 14: ബി.ജെ.പി. നേതാവ് സുബ്രഹ്മണ്യൻ സ്വാമി ജയലളിക്കെതിരെ ഹർജി ഫയൽ ചെയ്തു.
1996 ജൂൺ 18: ഡി.എം.കെ. സർക്കാർ വിജിലൻസ് ആൻ ആൻഡി കറപ്ഷൻ ബ്യൂറോയോട് ജയലളിതക്കെതിരെ എഫ്.ഐ.ആർ രേഖപ്പെടുത്താൻ നിർദ്ദേശം നൽകി.
1996 ജൂൺ 21: പരാതി അന്വേഷിക്കാൻ ജില്ലാ സെഷൻസ് ജഡ്ജ് ലതിക സരണി ഐ.പി.എസിന് നിർദ്ദേശം നൽകി.
1997 ജൂൺ 4: 66.65 കോടിയുടെ വരവിൽക്കവിഞ്ഞ സ്വത്ത് സമ്പാദനക്കേസിൽ കുറ്റപത്രം സമർപ്പിച്ചു.
1997 ഒക്ടോബർ 21: ജയലളിത, വി.കെ ശശികല, വി.എൻ സുധാകരൻ, ജെ. ഇളവരശി എന്നിവർക്കെതിരെ കോടതി കുറ്റം ചുമത്തി.
2002 നവംബർ 2003 ഫെബ്രുവരി വരെ: 76 സാക്ഷികളെ കോടതി വിളിച്ചുവരുത്തി.
എന്നാൽ എല്ലാവരും കൂറുമാറി.
2003 ഫെബ്രുവരി 28: കേസ് തമിഴ്നാട്ടിൽ നിന്നും മാറ്റണമെന്നാവശ്യപ്പെട്ട് ഡി.എം.കെ നേതാവ് അൻപഴകൻ സുപ്രീംകോടതിയെ സമീപിച്ചു.
2003 നവംബർ 18: ചെന്നൈയിൽ വിചാരണ ശരിയായി നടക്കാൻ സാധ്യതയില്ല എന്ന് നിരീക്ഷിച്ച് വിചാരണ സുപ്രീംകോടതി ബംഗളൂരുവിലേക്ക് മാറ്റി.
2003 ഡിസംബർ മുതൽ 2005 മാർച്ച് വരെയുള്ള കാലയളവ്: ബി.വി ആചാര്യ സ്പെഷ്യൽ പബ്ളിക് പ്രൊസിക്യൂട്ടറായി ബംഗളൂരുവിൽ പ്രത്യേക കോടതി സ്ഥാപിച്ചു.